محنت اور روزگار کی وزارت
روزگار کے مواقع
نئی دہلی، 19 جولائی، 2021 :
بھارتی حکومت نے کورونا وبا کے دوران ملک میں روزگار کے مواقع پیدا کرنے کے لئے متعدد اقدامات کئے ہیں۔ ’’آتم نربھربھارت‘‘ کے تحت 27 لاکھ کروڑ روپئے سے زیادہ مالی پیکج دیا گیا جس کا مقصد مہاجر مزدوروں ، منظم اور غیرمنظم سیکٹرکے ورکرز کے لئے روزگار کے مواقع پیدا کرنا، ایم ایس ایم ای سیکٹر کو مضبوط کرنا اور دیہی معیشت کو فروغ دینا ہے۔ اس میں ان تمام سیکٹرز کے لئے متعدد اقدامات شامل ہیں۔
آتم نربھر بھارت روزگار یوجنا  یکم اکتوبر 2020 کو شروع کی گئی جس کا مقصد نئے روزگار پیدا کرنے کے لئے آجروں کو ترغیب دینے کے ساتھ ساتھ سماجی تحفظ کے فوائد اور روزگار کی بحالی ہے۔ یہ اسکیم ای پی ایف او کے ذریعہ نافذ کی جارہی ہے۔ جس کا مقصد آجروں کے مالی بوجھ کو کم کرنا اور مزید ورکز کو روزگار دینے کے لئے ان کی حوصلہ افزائی کرنا ہے۔ اے بی آر وائی کے تحت بھارتی حکومت دو سال کے وقفے کے لئے آجروں کے تعاون کا حصہ  یا صرف ملازمین کےتعاون کا حصہ فراہم کرتی ہے جو کہ ای پی ایف او رجسٹرڈ اداروں کے ملازمین کی تعداد پر منحصر ہے۔ نئے ملازمین کے لئے جن کی ماہانہ تنخواہ 15 ہزار روپئے سے کم ہے۔اس اسکیم کے تحت نئے ملازمین میں وہ ملازمین شامل ہیں جو جن کا روزگار کووڈ19 کے دوران ختم ہوگیا ہے اور جنہوں نے 30 ستمبر 2020 تک ای پی ایف کوورڈ کسی ادارے میں ملازمت نہیں کی۔ اس اسکیم کے تحت مستفیدین کے رجسٹریشن کے لئے آخری تاریخ 30 جون 2021 بڑھا کر 31 مارچ 2022 کردی گئی ہے۔
پردھان منتری غریب کلیان یوجنا  کے تحت بھارتی حکومت نے امپلائیز پرویڈنٹ فنڈ  کے تحت آجروں کا 12 فیصد حصہ اور ملازمین کا 12 فیصد حصے کا تعاون کیا ہے۔ اس طرح سے ویج ماہ مارچ سے اگست 2020 تک کے لئے مجموعی طور پر ویج کا 24 فیصد ان اداروں کے لئے ادا کیا گیا جہاں 100 کی تعداد تک ملازمین ہیں اور اس طرح کے 90 فیصد ملازمین کی آمدنی 15 ہزار روپئے سے کم ہے۔ اس سے کووڈ کے وقفے کے بعد کے دوران ای پی ایف او رجسٹرڈ اداروں میں روزگار فراہم کرنے میں مدد ملی ہے۔
قانونی طور پر آجر اور ملازمین کے پی ایف تعاون کو تین مہینے کے لئے یعنی مئی سے جولائی 2020 تک موجودہ 12 فیصد سے کم کرکے 10 فیصد کردیا گیا تھا۔ یہ ای پی ایف او کے ذریعہ کورڈ تمام اداروں کے لئے تھا۔
پی ایم سوانیدھی اسکیم سے خوانچہ فروشوں کو ایک سال کے لئے 10 ہزار روپئے تک کا کولیٹرل فری ورکنگ کیپٹل قرض دیا گیا ہے تاکہ انہیں اپنا کاروبار دوبارہ شروع کرنے میں مدد مل سکے۔
آر بی آئی اور بھارتی حکومت نے معیشت میں نقدی ڈالنے کے لئے اقدامات کئے ہیں تاکہ مارکیٹ کی اکونومی کو سہارا دیا جاسکے اور روزگار کی سطح کو بڑھایا جاسکے۔
مندرجہ بالا اقدامات کے علاوہ حکومت نے ملک میں روزگار پیدا کرنے کے لئے اور بھی کئی اقدامات کئے ہیں جیسے خاطرخواہ سرمایہ کاری والے مختلف پروجیکٹوں کی حوصلہ افزائی اور پرائم منسٹر امپلائمنٹ جنریشن پروگرام  ، مہاتما گاندھی نیشنل رورل ایمپلائمنٹ گارنٹی اسکیم  ، پنڈت دین دیال اپادھیائے گرامین کوشل یوجنا  اور دین دیال انتودیا یوجنا۔ نیشنل اربن لائیولی ہڈ مشن  جیسی اسکیموں پر سرکاری اخراجات کے ذریعہ کئے جانے والے اقدامات شامل ہیں۔ ایم جی این آر ای جی ایس کے تحت ویج کو 182 روپے یومیہ سے بڑھا کر 202 روپے یومیہ کردیا گیا ہے۔
پردھان منتری مدرا یوجنا  کو حکومت خود روزگار میں مدد کے لئے نافذکررہی ہے۔ پی ایم ایم وائی کے تحت 10 لاکھ روپئے تک کے کولیٹرل فری قرض بہت چھوٹے /چھوٹے کاروباری انٹرپرائیزز اور فرد واحد کو دیئے جارہے ہیں تاکہ وہ اپنا کاروبار قائم کرسکیں یا کاروباری سرگرمیوں میں توسیع کرسکیں۔
اس سے قبل پردھان منتری روزگار پروتساہن یوجنا  شروع کی گئی تھی۔ جس کا مقصد نئے روزگار پیدا کرنے کے لئے آجروں کو ترغیب دی جاسکے۔ اس اسکیم کے تحت بھارتی حکومت آجر کے تعاون یعنی 12 فیصد تین سا ل کی مدت کے لئے ای پی ایف او کے ذریعہ 15 ہزار روپئے تک کمانے والے نئے ملازمین کے لئےفراہم کرتی ہے۔ اسٹیبلشمنٹ کے ذریعہ مستفیدین کی رجسٹریشن کی آخری تاریخ 31 31 مارچ 2019 تھی۔ جو مستفیدین 31 مارچ 2019 تک رجسٹرڈ ہوئے ہیں انہیں اس اسکیم کے تحت رجسٹریشن کی تاریخ سے تین سال کے لئے یعنی 31 مارچ 2022 تک فائدے ملیں گے۔
ان اقدامات کے علاوہ حکومت کے فلیگ شپ پروگرام جیسے میک ان انڈیا ، ڈیجیٹل انڈیا، سوچھ بھارت مشن، اسمارٹ سٹی مشن، اٹل مشن فار ریجیونیشن اینڈ اربن ٹرانسفارمیشن ، سبھی کے لئے گھر، انفرااسٹرکچر ڈیولپمنٹز اور انڈسٹریل کوریڈور میں پروڈکٹیو روزگار کے مواقع پیدا کرنے کے امکانات ہیں۔
یہ معلومات آج لوک سبھا میں محنت اور روزگار کے مرکزی وزیر جناب بھوپندر یادو نے ایک تحریری جواب میں فراہم کیں۔